All the Right Reasons

All the Right Reasons je piaty štúdiový album kanadskej rockovej skupiny Nickelback vydaný 3. a 4. októbra 2005 holandským vydavateľstvom Roadrunner Records. Na produkcii albumu sa podieľali, rovnako ako pri predchádzajúcom albume "The Long Road", spevák skupiny, Chad Kroeger a Joe Moi. Materiál bol nahrávaný v Mountain View Studios vo Vancouveri. Práca na albume trvala viac ako pol roka. Počas nahrávania, skupina nahrala aj novú verziu skladby od skupiny Queen „We Will Rock You“. Album "All The Right Reasons" je prvým albumom, ktorý skupina nahrala s novým bubeníkom Danielom Adairom, ktorý nahradil Ryana Vikedala tesne pred začatím nahrávania. Album debutoval na #1 v rebríčku Billboard 200, kde sa udržal jeden týždeň. Na Novom Zélende, sa album udržal na #1 cez 2 týždne, v Kanade cez mesiac, a vo Veľkej Británii cez 7 týždňov. Okrem toho hosťom na albume bol Billy Gibbons, známy zo skupiny ZZ Top. Albumu "All The Right Reasons" sa v prvom týždni predalo viac ako 60,000 kópií, a preto sa dostal na čelo najpredávanejších albumov Nickelbacku pred albumami "Silver Side Up" a The Long Road. Album sa viac ako 102 týždňov udržal v rebríčku Billboard 200 a pritom nikdy neklesol pod #30. V Spojených štátoch sa predalo viac ako 7 miliónov kópií albumu. S týmto albumom sa skupina prirovnala k albumu "Silver Side Up" z roku 2001, ktorého predaj dosiahol 10 miliónov kópií. Dňa 6. februára 2010 predstavoval predaj albumu v Spojených štátoch 7,301,335 kópií. Celkový predaj po celom svete dosiahol 12,3 milióna kópií. V roku 2010 bol album zaradený časopisom "Billboard" na #13 v rebríčku 200 najlepších albumov desaťročia.
Písanie, nahrávanie.
Po skončení turné "The Long Road Tour" v roku 2004 plánovala skupina oddych. Ale spevák Chad Kroeger začal pracovať na novom materiáli už začiatkom roku 2005. V januári skupina prijala nového bubeníka Daniela Adaira zo skupiny 3 Doors Down, ktorý nahradil Ryana Vikedala. Vo februári skupina začala práce v štúdiu Mountain View Studios, v ktorom bol nahraný aj ich predchádzajúci album "The Long Road". Nahrávanie albumu trvalo viac ako pol roka, a bolo dokončené v septembri 2005. Producentom albumu bol Chad Kroeger a Joe Moi. Skupina spolupracovala s Randym Staubom, ktorý robil mixovanie a Tedom Jensenom, ktorý bol zodpovedný za mastering albumu. Medzi pozvanými hosťami na albume bol Billy Gibbons zo skupiny ZZ Top, ktorý sa podieľal na vokáloch a na gitare v dvoch skladbách. V jednej zo skladieb skupina použila gitarové sólo zosnulého gitaristu Dimebaga Darrella. Album zahŕňa 11 skladieb a bonus, novú verziu skladby od skupiny Queen „We Will Rock You“. Jediná pieseň nahraná oveľa skôr, má názov „Next Contestant“. Na albume je jej nová verzia.
Úspech.
V prvom týždni od vydania albumu sa predalo 60 000 kópií, príčom prvé miesto zaujal v Kanade. Pre porovnanie, albumu "Silver Side Up" sa v prvom týždni predalo 43 000 kópií a albumu "The Long Road" sa predalo 45 000 kópií. V Spojených štátoch sa predalo 6,97 milióna kópií, čo mu dovolilo ostať viac ako 102 týždňov v rebríčku Billboard 200, pričom neklesol pod #30. Album všeobecne dosiahol prvé pozície v rebríčkoch Billboard 200, New Zealand Albums Chart, Canada Albums Chart, UK Albums Chart, Billboard Top Rock Albums, Billboard Top Modern Rock/Alternative Albums a Billboard Top Hard Rock Albums. Vysoké pozície dosiahol takisto v Európe, #2 Austrálii, #4 v Nemecku a Švajčiarsku, #7 v Rakúsku. Album "All The Right Reasons" je momentálne najpredávanejším albumom skupiny Nickelback. Album bol v septembri 2007 7x platinovo ocenený.
Zoznam skladieb.
Všetky texty napísal Chad Kroeger; hudbu zložil Nickelback.
Na základe zdrojového materiálu
Limitovaná edícia.
Limitovaná edícia albumu "All The Right Reasons" bola vydaná dňa 10. júla 2007. Obsahuje 2 CD, z toho jedno CD doplnené o štyri živé koncerty a druhé DVD obsahujúce videoklipy, záznamy z turné a krátky dokumentárny film.
CD
DVD (Videoklipy)
Zostava.
Nickelback
Štúdioví hudobníci
Produkcia
Ostatní